JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Iisrael ründab endiselt Iraani objekte Süürias
Brasiilia ostab tipptehnikat Iisraelist
Hiina investorid saabuvad Iisraeli turgudele
Iisraeli armee peastaabiülem kindralleitnant Gadi Eisenkot
andis vahetult enne ametiaja lõppu intervjuu USA lehele New York Times.
Tema sõnul on Iisraeli armee teinud tema 4-aastase ametiaja vältel
mitmeid tuhandeid rünnakuid
Süürias ja Liibanonis asuvate Iraani sõjaliste objektide pihta.
"Neid kõiki pole muidugi avalikustatud,
kuid Iraan on olnud ja jääb edaspidigi meie põhiobjektiks,
kuni nad taotlevad meie hävitamist.
Meie armee peab siiski valmistuma tulevikus
teistsuguseks ja tõsisemaks ohuks, kui on Hamas ja Hezbollah,"
rääkis kindral Eisenkot. Tema sõnul kogub Iraan Süüriasse
rohkem kui 100 000 šiiidist koosnevat suurt militantide armeed,
kes tulevad peamiselt Pakistanist, Afganistanist ja Iraagist.
"Kui sellised väed end Süürias ja Liibanonis sisse seavad,
ootab meid tõsine oht,
kuid meie armee on valmis kõigiks võimalikeks alternatiivideks."
Nii rääkis peastaabiülema ameti Avi Kochavile üle andnud
kindral Eisenkot eelmine nädal New York Timesile.
Peaminister Netanyahu teatas eelmine nädal pressile,
et Damaskuse lennuvälja lähedal Süürias toimunud õhurünnaku
tegid Iisraeli Õhujõud.
Tegu oli Iraani Revolutsioonikaarti laskemoona- ja relvalaoga,
mille õhujõud täielikult hävitasid.
Pooleteise ööpäeva jooksul oleme rünnand Süürias mitmeid kordi,
ütles Netanyahu.
"Oleme teinud selgeks Iraanile ja ta liitlastele,
et me ei luba Iraanil Süürias ja Liibanonis kanda kinnitada."
2018. a vältel kukutasime Süürias Iraani objektide pihta üle 2000 pommi,
mainis Netanyahu kõnes riigi valitsusele.
USA välisminister Mike Pompeo
kutsus Iisraeli pea- ja välisministri Benjamin Netanyahu
veebruaris Poolas toimuvale Iraani-vastasele konverentsile.
Kohtumine toimub välisministrite tasandil ja on oluline selle poolest,
et seal osalevad ka vähemalt kuue araabiariigi - Egiptuse, Jordaania,
Saudi Araabia, AÜE, Bahraini ja Maroko välisministrid.
Kairos peetud kõnes täpsustas Pompeo,
et vanadel vaenlastel on tulnud aeg
ühineda suure ühise vaenlase Iraani vastu.
Netanyahu kantselei pole veel kutsele vastanud,
kuid tema osalust peetakse siiski ilmseks,
kuigi äsja käivitus tema valimiskampaania.
Gazat valitsev terrorirühmitus Hamas teatas,
et pakub miljoni USD suurust tasu
info eest 11. novembril toimunud Iisraeli erioperatsiooni kohta Gazasse.
Hamasi väitel olevat iisraellased püüdnud paigaldada
pealtkuulamisseadmeid Hamasi sisemisse telefonivõrku.
Katse nurjus ja viis relvastatud intsidendini,
kus hukkus mitmeid Hamasi terroriste ja üks Iisraeli ohvitser.
Kuna Iisrael sai Gazast abi, püüab Hamas neid kaastöölisi leida,
pakkudes miljonit dollarit info eest, mis viivad selguseni,
millised gazalased iisraellasi aitasid.
Mis saab võimalikest "reeturitest", nagu Hamas neid nimetab,
on ilmselt selge.
Iisraeli armee on hävitanud juba kuuenda
Hezbollah' poolt Liibanonist Iisraeli kaevatud tunneli.
Samas teatas armee esindaja,
et operatsioon Northern Shield on saavutanud oma eesmärgid.
Kuues tunnel oli tähtsaim ja varasemaist kaugeimale arendatud.
See oli mitusada meetrit pikk, kaevatud 55 m sügavusele maa alla
ja ulatus mitmekümne meetri kaugusele Iisraeli territooriumile.
Tunnel oli varustatud ka elektri ja kliimaseadmetega,
vooderdatud betoonblokkidega
ja seal olid kaubaveoks nii vagunid, rööpad kui laod.
Armee ja selle eriüksused jäävad siiski endiselt Liibanoni piirile patrullima,
kui Hezbollah peaks püüdma tunnelitegevust jätkata.
Brasiilia ja Iisraeli tehas IAI sõlmisid
mitmekümne miljoni USD suuruse tehingu, millega IAI toodetud droonid
ehk mehitamata õhusõidukid
kujundatakse teenima Brasiilia maa- ja metsamajanduse vajadusi.
Pakett hõlmab ka droonide juhtimiskeskust
ja satelliidivalmidust selle toetuseks.
Droonide põhieesmärgiks on kaardistada Brasiilia metsavarusid
ja otsida põllumajanduseks parimini sobivaid piirkondi.
Droon valmistati algselt sõjaliseks otstarbeks,
kuid seda saab hõlpsasti ümber modifitseerida.
The Jerusalem Posti artikli teatel
on mitmed Iisraeli analüütikud väljendanud muret selle suhtes,
et Hiina investorid hankisid osaluse Haifa sadama halduses
alates 2021. aastast.
Sadamat hakkab valitsema ja juhtima
Hiina ettevõte Shanghai International Port Group,
mis on ostnud oma halduse alla mitmeid suuri Hiina sadamaid.
Haifas opereeritakse uut Bay terminali järgmised 25 aastat.
Muret on väljendanud ka USA 6. laevastik,
kes on pidanud Haifat oma ankrupaigaks,
kui Vahemere idaosa külastatakse. USA-le tekitab eelkõige muret see,
et hiinlased võivad püüda pealt kuulata 6. laevastiku sidevahetust.
Haifa on ka üks Iisraeli tähtsamaid armeesadamaid,
mida peab oma koduks ka allveelaevastik.
Iraani tuumaprogrammi eest vastutav Ali Akbar Salehi
tegi pühapäeval, 13. jaanuaril
ähvardava avalduse riigi uudisteagentuurile.
Iraani Aatomienergiakomisjon olevat alustanud ettevalmistusi
uraani rikastamiseks 20 protsendini.
Rikastamist alustatakse Teheranis asuvas Kalaye uurimisreaktoris,
mitte Natanzis, mis on Iraani suurim tuumatehnikakeskus.
Avaldust peetakse vastuseks
USA taganemisele 2015. a sõlmitud
P5+1 maade ja Iraani tuumalepingust
ja sellele järgnenud USA seatud majandusanktsioonidele.
Nelja aasta eest kõnetasid usumaailma nn verekuu ilmingud.
Nüüd on teema taas aktuaalne, sest tuleval ööl,
ehk 20. jaanuari eelsel ööl näeb verekuud USAs.
Kõige selgemalt näeb kuud pealinnas Washingtonis,
mistõttu rabid peavad seda endeks ja märgiks
USA tugevamast pühendumisest Iisraelile.
Neid inspireerib ilmselt seegi,
et samal pühapäeval algab üks nende pühadest,
nimelt Tu B'Shvat ehk puude uus aasta.
Sellised olid tänased uudised.
Osale kindlasti palverindel nii Iisraeli kui Jeruusalemma eest.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee